મુખ્યમંત્રી આનંદીબહેને શિક્ષણ વિભાગની કાર્યાશાળાને સંબોધતા ધોરણ-10માં ગુજરાતી વિષયના નબળા પરિણામ મુદ્દે ચિંતા વ્યક્ત કરીને શિક્ષકો તથા અધિકારીઓનો કલાસ લીધો હતો. તેમણે કહ્યું હતું કે મારી હાજરીમાં જ શિક્ષકો ખોટી જોડણી અંગે ધ્યાન નથી આપતા. મહાત્મા મંદિરમાં શિક્ષણ વિભાગે યોજેલા વર્કશોપમાં વિદ્યાર્થીઓ પ્રત્યેની શિક્ષકોની ઉદાસીનતા વર્ણવતાં કહ્યું હતું કે, વિદ્યાર્થીઓ ખોટું વાંચતાં હોય તો પણ શિક્ષક ધ્યાન નથી આપતા. તેમણે નબળા પરિણામવાળી શાળાઓની યાદી તૈયાર કરીને એક મહિનામાં એનજીઓને સોંપવા તાકીદ કરી હતી.